Źaržym knigły w rukoma z pisaneju wobalku a z titlom „Bóśon z Mósta“. Z jich awtorom Fryco Libom som se gano zmakał w bibliotece chóśebuskego Serbskego domu. Rědne jo to wudaśe z pódtitlom „Pěsnje a wjerše“. Wóno wopśimjejo wěcej ako sto basnjow, kótarež na mnjo statkuju hejnak spiwy a štucki połne zacuśow a wuraza. How se jawi dłymoka zwězanosć awtora pśedewšym ze swójeju domownju wokoło jsy Móst a ze serbstwom. Libowe basni wulicuju wó lubosći, tužnosći, smjerśi, gluce a radosći kaž tež wó dušynej bólosći. Ale wopisuju teke směški, pódawki a druge zjawy.
szl_Latn